CELEX: 32002R0249
Language: mt
Date: 2002-01-21 00:00:00
Title: Ir-Regolament tal-Kunsill (KE) Nru 249/2002 tal-21 ta' Jannar 2002 dwar il-konklużjoni tal-Protokoll li jistabblixxi l-opportunitajiet tas-sajd u l-kumpens finanzjarju stabbilit mill-Ftehim bejn il-Komunità Ekonomika Ewropea u l-Gvern tar-Repubblika tal-Ginea-Bissau dwar is-sajd 'il barra mill-kosta tal-Ginea-Bissau għall-perjodu taż-żmien bejn is-16 ta' Ġunju 2001 sal-15 ta' Ġunju 2006

Avviż Legali Importanti

|

32002R0249

Official Journal L 040 , 12/02/2002 P. 0001 - 0002

		Ir-Regolament tal-Kunsill (KE) Nru 249/2002tal-21 ta' Jannar 2002dwar il-konklużjoni tal-Protokoll li jistabblixxi l-opportunitajiet tas-sajd u l-kumpens finanzjarju stabbilit mill-Ftehim bejn il-Komunità Ekonomika Ewropea u l-Gvern tar-Repubblika tal-Ginea-Bissau dwar is-sajd 'il barra mill-kosta tal-Ginea-Bissau għall-perjodu taż-żmien bejn is-16 ta' Ġunju 2001 sal-15 ta' Ġunju 2006IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 37, flimkien ma' l-Artikolu 300(2) u l-ewwel subparagrafu ta' l-Artikolu 300(3) miġjuba fih,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1];Billi:(1) Skond il-Ftehim bejn il-Komunità Ekonomika Ewropea u l-Gvern tar-Repubblika tal-Ginea-Bissau dwar is-sajd 'il barra mill-kosta tal-Ginea-Bissau [2], iż-żewġ Partijiet mexxew negożjati bil-ħsieb sabiex jistabbilixxu l-emendi jew iż-żidiet li għandhom isiru f'dan il-Ftehim fit-tmiem tal-perijodu ta' validità tal-Protokoll anness mal-Ftehim imsemmi;(2) Bħala riżultat ta' dawn in-negożjati, Protokoll ġdid li jfassal l-opportunitajiet tas-sajd u l-kontribuzzjoni finanzjarju provduti fil-Ftehim imsemmi għall-perjodu mis-6 ta' Ġunju 2001 sal-15 ta' Ġunju 2006 beda jgħodd fit-30 ta' Mejju 2001.(3) Huwa fl-interess tal-Komunità illi tapprova dan il-Protokoll.(4) Il-metodu ta' l-allokazzjoni tal-possibilitajiet tas-sajd fost l-Istati Membri għandu jiġi stabbilit fuq il-bażi ta' l-allokazzjoni tradizzjonali ta' l-opportunitajiet tas-sajd skond il-Ftehim tas-Sajd,ADOTTA DAN IR-REGOLAMENT:Artikolu 1Il-Protokoll li jistabblixxi l-opportunitajiet tas-sajd u l-kumpens stabbilit mill-Ftehim bejn il-Komunità Ekonomika Ewropea u l-Gvern tar-Repubblika tal-Ginea-Bissau dwar is-sajd 'il barra mill-kosta tal-Ginea-Bissau għall-perijodu taż-żmien bejn is-16 ta' Ġunju 2001 sal-15 ta' Ġunju 2006 huwa hawnhekk approvat fl-isem tal-Komunità.It-test ta' dan il-Protokoll huwa mehmuż ma' dan ir-Regolament [3]Artikolu 2L-opportunitajiet tas-sajd imfassla fil-Protokoll huma allokati bejn l-Istati Membri kif ġej:(a) gambli:— Italja | 3900 GRT |— Spanja | 2400 GRT |— Portugall: | 3050 GRT |— Greċja | 250 GRT |(b) Ħut bil-ġewnaħ/ċefalopodi:— Spanja | 1870 GRT |— Italja | 500 GRT |— Greċja | 430 GRT |(ċ) bastiment li jistadu bit-tartarun għat-tonn:— Spanja | 20 bastiment |— Franza | 19-il bastiment |— Italja | bastiment 1 |(d) bastimenti tas-sajd bil-konz ta-wiċċ ("surface longliners") u bastimenti bil-pole u bil-lenza għat-tonn:— Spanja | 25 bastiment |— Franza | 6 bastimenti |— Portugall | 5 bastimenti |Jekk l-applikazzjonijiet għal-liċenzi minn dawn l-Istati Membri ma jkoprux l-opportunitajiet kollha stabbiliti fil-Protokoll, il-Kummissjoni tista' tilqa' applikazzjonijiet għal-liċenzi minn kull Stat Membru ieħor.Artikolu 3L-Istati Membri li l-bastimeni tagħhom jistadu taħt il-Protokoll għandhom ikunu meħtieġa sabiex jinnotifikaw lill-Kummissjoni tal-kwantitajiet ta' kull stokk maqbud fiż-żona tas-sajd tal-Ginea-Bissau skond l-arranġamenti stabbiliti mir-Regolament tal-Kummissjoni (KE) Nru 500/2001 [4].Artikolu 4Il-President tal-Kunsill huwa hawnhekk awtorizzat illi jinnomina l-persuni mogħtija l-poter li jiffirmaw il-Protokoll sabiex jorbot lill-Komunità.Artikolu 5Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fil-21 ta' Jannar 2002.Għall-KunsillIl-PresidentM. Arias Cañete[1] Opinjoni mogħtija fil-11 ta' Diċembru 2001 (għadha mhix ipubblikata fil-Ġurnal Uffiċjali).[2] ĠU L 226, tad-29.08.1980, p. 34.[3] ĠU L 19, tat-22.1.2002, p. 35.[4] ĠU L 73, tal-15.3.2001, p. 8.--------------------------------------------------